Document ID: /roh_data/filtered/fineweb-2-filterrobots_roh.jsonl.gz/2686

Manfred Ferrari è creschì si a Schlarigna. Suenter in curt intermezzo a l’universitad da Berna visita el las scolas d’art a Sion e Turitg. Il 1986 sa chasa el a Cuira e gudogna ses paun da mintgadi sco artist. Dasperas è el schurnalist da radio, graficher e lavura sco decoratur da tribuna, illuminader ed assistent da reschia en il teater da la citad da Cuira. Dapi 1991 è Manfred Ferrari cineast e reschissur da teater independent. El è confundatur da la gruppa da teater «ressort k». Sut sia batgetta daventa la Postremisa a Cuira il 2006 in nov spazi cultural.
El viva a Cuira ed ha dus uffants.
Films per RTR
|1997||Luvrers da glatsch|
|1999||L’archiv|
|2004||Pastiziers – zücher, aventüra ed increschantüm|
|2005||Play / Don’t play (Bruno Cathomas e Jürg Kienberger)|
|2007||Dissegnar musica (Riccarda Caflisch e David Sonton)|
|2009||Ir via|
|2016||Chaussa da famiglia|